open-index/open-wikipedia-markdown huggingface dataset:
ఇందువదన (సినిమా)

**ఇందువదన** 2022లో విడుదలైన తెలుగు సినిమా. శ్రీ బాలాజీ పిక్చర్స్ బ్యానర్‌పై నైనిష్య & సాత్విక్ స‌మ‌ర్ప‌ణ‌లో మాధవి ఆదుర్తి నిర్మించిన ఈ చిత్రానికి ఎంఎస్‌ఆర్‌ దర్శకత్వం వహించాడు. వరుణ్ సందేశ్, ఫర్నాజ్ శెట్టి హీరోహీరోయిన్ గా నటించగా, శివ కాకాని సంగీతం అందించాడు. ఈ సినిమా 2022 జనవరి 1న విడుదలైంది.
## చిత్ర నిర్మాణం
ఇందువదన సినిమా  ఫస్ట్‌లుక్‌ పోస్టర్ ను 2021 మే 3న, సినిమాలోని ‘వడివడిగా సుడిగాలిలా వచ్చి అనే పాట లిరికల్ సాంగ్ ను 5 జులై న విడుదల చేశారు. ఈ సినిమా టీజర్ ను 2021 ఆగష్టు 4న విడుదల చేశారు.

## నటీనటులు
*వరుణ్ సందేశ్   
*ఫర్నాజ్ శెట్టి
*రఘుబాబు  
*అలీ 
*నాగినీడు  
*సురేఖవాణి
*ధన్‌రాజ్‌
*తాగుబోతు రమేష్‌
*పార్వతీశం
*మహేష్ విట్టా

## సాంకేతిక నిపుణులు
*బ్యానర్‌: శ్రీ బాలాజీ పిక్చర్స్ 
*దర్శకత్వం: ఎంఎస్‌ఆర్‌
*నిర్మాత: మాధవి ఆదుర్తి
*సంగీతం: శివ కాకాని
*కథ, స్క్రీన్ ప్లే, మాటలు: సతీష్ ఆకేటీ
*కెమెరా: బి.మురళీకృష్ణ
*సహనిర్మాత: గిరిధర్‌

## పాటల జాబితా
1: వడివడిగా, రచన: తిరుపతి జావన, గానం.జావేద్ అలీ,మాళవిక

2: కళ్ళలోకి కళ్లుపెట్టి చూడు, రచన: భాస్కర భట్ల రవికుమార్, గానం.ఎస్ పి.చరణ్ , సాహితీ

3: చిలిపి చూపులు, రచన: తిరుపతి జావాన, గానం.జస్ప్రెత్ జాస్, దివ్య ఐశ్వర్య

4:నా కాళ్ళకు పట్టిల్లేవండి , రచన: అసురయ్య, గిరిధర్ రాగాలు , గానం. సాహితి.

## మూలాలు

వర్గం:2022 తెలుగు సినిమాలు
వర్గం:2022 సినిమాలు
వర్గం:తెలుగు ప్రేమకథా సినిమాలు
షకుర్ సరస్సు

**షకుర్ సరస్సు** పాకిస్తాన్ దక్షిణ అంచున ఉన్న గుజరాత్, సింధ్ ప్రావిన్స్ సరిహద్దులో ఉంది. దీని విస్తీర్ణం 300 చదరపు కిలోమీటర్లు. సరస్సులోని 90 చదరపు కిలోమీటర్ల భాగం పాకిస్తాన్ పరిధిలోకి వస్తుంది. సరస్సులో ఎక్కువ భాగం అంటే 210 చదరపు కిలోమీటర్లు భారతదేశంలోనే ఉంది.
## ఆవిర్భావం
ఈ సరస్సు 1819 లో భారీ భూకంపం సంభవించినప్పుడు నారా నదికి (పురాన్ నది లేదా కోరి నది అని కూడా పిలుస్తారు) వచ్చిన వరద ద్వారా దాని దక్షిణ భాగంలో ఏర్పడింది. పాకిస్థాన్ సరిహద్దు అయిన రాణ్ ఆఫ్ కచ్ ప్రాంతంలో ఉంది.
## పర్యావరణం

రాణ్ ఆఫ్ కచ్ ప్రాంతంలో నీటిని నిలుపుకోవడం, ఉప్పు వెలికితీసే విధానం స్థానిక పర్యావరణంపై వినాశకరమైన ప్రభావాలను కలిగిస్తోంది. సహజ వన్యప్రాణుల జనాభాను తగ్గించడం, అడవి ఆవాసాలు, మడ అడవులను కొట్టివేయడం, అటవీ నిర్మూలన చేయడం వంటి పనులు అక్కడి ప్రాంతీయ పర్యావరణ వ్యవస్థను దెబ్బతీశాయి.
## వివాదాలు
ఈ ప్రాంతంలోని భూభాగాల పై భారత్, పాకిస్థాన్ దేశాల మధ్య చాలా రోజుల వరకు వాదోపవాదాలు జరిగాయి. కచ్ ప్రాంతంలోని సరిహద్దులు చివరికి ఫిబ్రవరి 19, 1968 న పరిష్కరించబడ్డాయి. రాణ్ ఆఫ్ కచ్ నైరుతి దిశలో ఉన్న సర్ క్రీక్ ప్రాంతం ఇప్పటికీ వివాదాస్పదంగా ఉంది..
## మూలాలు


వర్గం:నీటి వనరులు
వర్గం:సరస్సులు
వర్గం:గుజరాత్
జీవి (2021 సినిమా)

**జీవి** తమిళంలో ‘జీవి' పేరుతోనే 2019లో విడుదలై.. 2021లో తెలుగులోకి డబ్బింగ్ చేసి విడుదలైన సినిమా. వెట్రి, మోనిక హీరో హీరోయిన్లుగా నటించిన ఈ సినిమా ‘ఆహా’ ఓటీటీలో 25 జూన్ 2021న విడుదలైంది.

## కథ
ఒక పల్లెటూరిలో సామాన్య కుటుంబంలో జన్మించిన శ్రీనివాస్‌ (వెట్రీ) కుటుంబ పోషణ కోసం హైదరాబాద్‌ లో  ఒక జ్యూస్‌ షాప్ లో పనిచేస్తుంటాడు. అందులోని టీ మాస్టర్ మణి (కరుణాకరన్)తో కలిసి ఒకే రూమ్ లో ఉంటాడు. వాళ్ళ దుకాణం ఎదురుగా సెల్ ఫోన్ షాప్ లో పనిచేసే ఆనంది (మోనిక)తో శ్రీనివాస్ ప్రేమలో పడతాడు. ఎలాగైనా జీవితంలో స్థిరపడాలనుకుంటాడు. తాను అద్దెకు ఉంటున్న యజమాని లక్ష్మి(రోహిణి) ఇంట్లో నగలు దొంగతనం చేయాలనుకుంటాడు. బంగారం దొంగిలించిన తర్వాత అతడి కుటుంబంలో అనూహ్య పరిణామాలు చోటు చేసుకుంటాయి.  శ్రీనివాస్‌ పోలీసులకు దొరికిపోయాడా ? లేదా అనేదే మిగతా సినిమా కథ.

## నటీనటులు
*వెట్రి 
*కరుణాకరన్‌ 
*మోనికా చిన్నకోట్లా
*అనిల్‌ మురళి 
*టైగర్‌ గార్డెన్‌ తంగదురై  
*రోహిణి  
*మిమి గోపి  
*బోస్కీ

## సాంకేతిక నిపుణులు
*నిర్మాత: ఎం.వెల్లపాండియన్‌సుధాలాయికన్‌ వెల్ల పాండియన్‌సుబ్రమణియన్‌ 
*రచన: బాబు తమిళ‌  
*దర్శకత్వం: వి.జె.గోపీనాథ్‌
*సంగీతం: కె.ఎస్‌.సుందర మూర్తి  
*సినిమాటోగ్రఫీ: ప్రవీణ్‌ కుమార్‌
*ఎడిటింగ్‌: ప్రవీణ్‌ కె.ఎల్‌

## మూలాలు

వర్గం:2021 తెలుగు సినిమాలు
వర్గం:2021 సినిమాలు
ఎఫ్‌-16 (యుద్ధ విమానం)

thumb|260x260px|మే 26, 2006: ఎయిర్ షో సందర్భంగా యు.ఎస్. ఎయిర్ ఫోర్స్ థండర్‌బర్డ్స్ వైమానిక ప్రదర్శన బృందంతో ఆరు F-16 ఫైటింగ్ ఫాల్కన్‌లు
**ఎఫ్‌-16 (యుద్ధ విమానం)** - చైనాను దీటుగా ఎదుర్కొనేందుకు తైవాన్‌ తన సైన్య సంపత్తిని మెరుగుపరుస్తోంది. నవంబరు 18, 2021న అమెరికా సాయంతో అప్‌గ్రేడ్‌ చేసిన అధునాతన ఎఫ్‌-16 యుద్ధ విమానాల మొదటి వింగ్‌ను తన వైమానిక దళంలోకి ప్రవేశపెట్టింది. అత్యంత అధునాతన ఎఫ్‌-16ఎస్‌, ఎఫ్‌-16వీ ఫైటర్‌ జెట్‌ల మొదటి స్క్వాడ్రన్‌ను తైవాన్ అధ్యక్షురాలు సయ్‌ ఇంగ్ వెన్ చియాయిలోని వైమానిక స్థావరంలో ఆవిష్కరించారు. ఈ కార్యక్రమంలో అమెరికా దౌత్యవేత్త సాండ్రా ఔడ్కిర్క్‌ పాల్గొన్నారు.

తైవాన్ కు చెందిన 141 ఎఫ్‌-16ఏ/బీ ఫైటర్‌ జెట్‌లను అమెరికాకు చెందిన లాక్‌హీడ్ మార్టిన్ కార్పొరేషన్‌, తైవాన్ ఏరోస్పేస్ ఇండస్ట్రియల్ డెవలప్‌మెంట్ కార్పొరేషన్‌(ఏఐడీసీ) సంయుక్త ఆధ్వర్యంలో ఎఫ్‌-16వీ వేరియంట్‌లోకి అప్‌గ్రేడ్‌ చేస్తోంది. అధునాతన ఏవియానిక్స్, రాడార్ సిస్టమ్‌ వీటి ప్రత్యేకత.

భారతదేశంలో తొలి ఎఫ్‌-16 రెక్కను తయారు చేసిన ఘనత హైదరాబాద్‌, తెలంగాణకు దక్కింది. టాటా లాక్‌హీడ్‌ మార్టిన్‌ ఏరోస్ట్రక్చర్స్‌ లిమిటెడ్‌ ఎఫ్‌-16 యుద్ధ విమానం ప్రొటోటైప్‌ రెక్కలను తయారు చేసింది. వీటిని డిసెంబరు 7, 2021న స్థానికంగా ప్రదర్శించారు. దీంతో  హైదరాబాద్‌ ఏరోస్పేస్‌, రక్షణ రంగాల కిరీటంలో మరో కలికితురాయి చేరినట్టయింది.

## మూలాలు


వర్గం:యుద్ధ విమానాలు
పోతులపాటి సోమశర్మ

**పోతులపాటి సోమశర్మ**  అర్చకుడు. అతను పుట్టుకతోనే చూపు లేకపోయినా తన ప్రజ్ఞతో అనేక కృతులు వెలువరించాడు. 2012లో అతనికి "విద్వన్నేత్ర" అనే బిరుదును ప్రదానం చేసారు. చెరువుగట్టు జడల రామలింగేశ్వర స్వామికి అర్చకత్వం చేసాడు. 

## జీవితం
నల్లగొండ సమీపంలోని చెరువుగట్టు జడల రామలింగేశ్వర స్వామి అనువంశిక అర్చకుడు లచ్చయ్య, లింగమ్మల పెద్ద కుమారుడు సోమశర్మ. 1940 ఫిబ్రవరి 15  గురువారం ప్రమాది సంవత్సరం మాఘ మాసం రథసప్తమి నాడు జన్మించాడు. తమకు పుట్టినది కనులులేని కొడుకని కలత చెందినా, అధైర్య పడలేదు ఆ తల్లిదండ్రులు. ఊరి బడిలో చేర్పించగా చెవులతో విన్నది మనసులో లగ్నం చేసికొంటూ 5వ తరగతి పూర్తి చేశాడు. పద్యాలు, శ్లోకాలు, అమరకోశం కంఠస్థం చేశాడు. తెలుగు సంస్కృతాలలో పాండిత్యం అబ్బింది. జడల రామలింగేశ్వరస్వామికి అర్చకత్వం చేశాడు. చెల్లెలు అమృతమ్మ ఆయనకు పాఠకురాలు, లేఖకురాలు. తమ్ముడు రామ లింగేశ్వర శర్మ కార్యదర్శి. జడల రామలింగేశ్వరస్వామి శతకం - సుప్రభాతం, పాలకుర్తి సోమేశ్వరస్వామి శతకం - సుప్రభాతం, శివాష్టోత్తర శతనామావళి, మేధా దక్షిణామూర్తి అష్టోత్తర శతనామావళి, లలితా సహస్ర నామావళి, లలితా అష్టోత్తరం, శివ సహస్ర నామావళికి తెలుగు పద్యానువాదాలు చేశాడు. లక్ష్మీగణపతి అష్టోత్తర శతనామావళి, శ్రీ హేరంబ గణపతి నవరత్న మాలికా స్తోత్రం, శ్రీ సరస్వతీ మంత్ర మాతృకా స్తోత్రం రాశాడు. మాడుగుల నాగఫణి శర్మ పంచ శతావధానంలో పృచ్ఛకుడుగా పాల్గొని ప్రశంసలు పొందాడు. ఒక శ్రీరామనవమి నాడు ఊరిలో అష్టావధానాన్ని ప్రదర్శించి తాను అవధానినని నిరూపించుకొన్నాడు. లలితా త్రిశతి నామావళి పద్యానువాదం కూడా పూర్తి చేశాడు. ఆకాశవాణిలో సమస్యా పూరణానికి సోమశర్మ పద్యం అనివార్యం. సోమశర్మకు పాలకుర్తి సోమనాథ కళాపీఠం, హరద్విజ సూత్ర కర్త దేవగిరి రాజయ్య గారి కుమారుల సౌజన్యంతో, 2012 జూన్ 24న “విద్వన్నేత్ర” బిరుదు ప్రదానం చేసింది. ఆయన అశీతి పూర్తి సందర్భంగా 2020 జనవరి 22, 23 తేదీలలో మాస శివరాత్రి శుభవేళ ఆదిశైవ పెద్దలు, అభిమానులు భక్తి ప్రపత్తులతో విజయరథ శాంతి, సువర్ణ సింహ తలాట సన్మానం జరిపారు. 

2021 జూన్ 2 బుధవారం రోజున మరణించాడు. 

## మూలాలు


వర్గం:చరిత్ర
వర్గం:సాహిత్యం
వర్గం:1940 జననాలు
వర్గం:2021 మరణాలు
వర్గం:అవధానులు
రాహుల్ యాదవ్ నక్కా

**రాహుల్‌ యాదవ్‌ నక్కా** తెలుగు సినిమా నిర్మాత. ఆయన 2017లో మళ్ళీరావా సినిమా ద్వారా నిర్మాతగా సినీరంగంలోకి అడుగు పెట్టాడు.

## జననం, విద్యాభాస్యం
రాహుల్‌ యాదవ్‌ నక్కా హైదరాబాద్ వనస్థలిపురంలో ఉమేష్‌కుమార్‌ యాదవ్‌, సావిత్రి దంపతులకు జన్మించాడు.ఆయన  బీటెక్‌ వరకు చదువుకున్నాడు.రాహుల్ యాదవ్ కు సీమాన్వి తో 23 మే 2014న హైదరాబాద్ ఇమేజ్ గార్డెన్స్ తో వివాహం జరిగింది.

## వృత్తి జీవితం
రాహుల్‌ యాదవ్‌ 2005లో బీటెక్‌ పూర్తి చేశాక, మూడు సార్లు సివిల్స్‌ ఎగ్జామ్స్ రాశాడు. అక్కడ  ఇంటర్వ్యూ దాకా వెళ్లి  విఫలమయ్యాడు. ఆయన తరువాత తన మిత్రుడుతో కలిసి ప్రాజెక్ట్ కోఆర్డినేటర్ గా కోల్‌కాతా నుండి కటక్ వరకు నిర్మించిన రైల్వే లైన్‌ను పూర్తి చేశాడు.

## సినీ జీవితం
రాహుల్‌ యాదవ్‌ తన స్నేహితుల ద్వారా దర్శకుడు గౌతం తిన్ననూరి తో పరిచయం ఏర్పడింది.గౌతం చెప్పిన కథ నచ్చడడంతో మరో నిర్మాతతో కలిసి సినిమా చేద్దాం అని అనుకున్నాడు,కానీ ఎవరు ముందుకు రాకపోవడంతో ఆయనే పూర్తి స్థాయి నిర్మాతగా మారాడు.రాహుల్‌ యాదవ్‌  2017లో  గౌతం తిన్ననూరి దర్శకత్వం వహించిన మళ్ళీరావా సినిమా ద్వారా నిర్మాతగా సినీరంగంలోకి అడుగు పెట్టాడు. రాహుల్‌ యాదవ్‌ 2019లో మరో నూతన దర్శకుడు స్వరూప్‌ ఆర్‌ఎస్‌జే తో ‘ఏజెంట్‌ సాయి శ్రీనివాస ఆత్రేయ' నిర్మించి మంచి విజయాన్ని అందుకున్నాడు.ఈ చిత్రానికి మరో రెండు భాగాలు నిర్మించనున్నట్టు ఆయన తెలిపాడు.

;నిర్మాతగా 
;# మళ్ళీరావా (2017) 
;# ఏజెంట్‌ సాయి శ్రీనివాస ఆత్రేయ (2019) 
;# మసూద (2022)

## మూలాలు

## బయటి లింకులు
* ఐ.ఎమ్.డి.బి.లో రాహుల్‌ యాదవ్‌ నక్కా పేజీ. 
వర్గం:తెలుగు సినిమా నిర్మాతలు
వర్గం:తెలంగాణ వ్యక్తులు
గొర్లె కిరణ్‌కుమార్

**గొర్లె కిరణ్‌కుమార్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో ఎచ్చెర్ల నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
గొర్లె కిరణ్‌కుమార్‌ 1972లో ఆంధ్రప్రదేశ్ రాష్ట్రం, శ్రీకాకుళం జిల్లా రణస్థలం మండలం పాతర్లపల్లి గ్రామంలో జన్మించాడు. ఆయన ఎం.కామ్ వరకు చదువుకున్నాడు.

## రాజకీయ జీవితం
గొర్లె కిరణ్‌కుమార్‌ పెదనాన్న మాజీ మంత్రి, మాజీ జెడ్పీ చైర్మన్‌  గొర్లె శ్రీరాములనాయుడు రాజకీయ వారసుడిగా రాజకీయాల్లోకి వచ్చాడు. ఆయన కాంగ్రెస్ పార్టీ ద్వారా రాజకీయాల్లోకి వచ్చాడు. కిరణ్ కుమార్ కు 2009లో ఎమ్మెల్యేగా  ఎచ్చెర్ల నియోజకవర్గం నుండి కాంగ్రెస్ పార్టీ తరపున పోటీ చేసే అవకాశం వచ్చి చివరి నిమిషంలో చేజారింది. ఆయన 2012లో వై.ఎస్‌.జగన్‌మోహన్‌రెడ్డి స్థాపించిన వైఎస్సార్‌సీపీలో చేరాడు, ఆయన 2014లో జరిగిన అసెంబ్లీ ఎన్నికల్లో ఎచ్చెర్ల నియోజకవర్గం నుండి పోటీ చేసి తన సమీప ప్రత్యర్థి టిడిపి అభ్యర్థి కిమిడి కళా వెంకటరావు చేతిలో 4,741 ఓట్ల తేడాతో ఓటమి పాలయ్యాడు.గొర్లె కిరణ్‌కుమార్‌  2019లో జరిగిన ఆంధ్రప్రదేశ్ అసెంబ్లీ ఎన్నికల్లో  ఎచ్చెర్ల నియోజకవర్గం నుండి పోటీ చేసి తన సమీప ప్రత్యర్థి టిడిపి అభ్యర్థి కిమిడి కళా వెంకటరావు పై 18711  ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు.ఆయన  13 జూన్ 2019న అసెంబ్లీలో శాసనసభ్యుడిగా ప్రమాణం చేశాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:1972 జననాలు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా వ్యక్తులు
సిక్కిం క్రాంతికారి మోర్చా

[alt=Prem Singh Tamang.jpg|thumb|[ప్రేమ్‌సింగ్‌ తమాంగ్‌|ప్రేమ్ సింగ్ తమాంగ్  సిక్కిం క్రాంతికారి మోర్చా స్థాపకుడు ]]
**సిక్కిం క్రాంతికారి మోర్చా** (ఎస్.కె.ఎం) ఇది  భారతదేశంలోని సిక్కిం రాష్ట్రానికి చెందిన ఒక రాజకీయ పార్టీ. సిక్కిం అసెంబ్లీ సభ్యుడు పి.ఎస్.గోలే గా సుపరిచితుడైన ప్రేమ్ సింగ్ తమాంగ్ 2009 నుండి సిక్కిం ముఖ్యమంత్రి అయిన పవన్ కుమార్ చామ్లింగ్ పై విమర్శలు కురిపిస్తూ అతని నాయకత్వంపై విసుగు చెంది, 2013 ఫిబ్రవరిలో  సిక్కిం డెమొక్రటిక్ ఫ్రంట్ పార్టీకి పోటీగా సిక్కిం క్రాంతికారి మోర్ఛాని స్థాపించాడు. 2019 మే 28న అప్పటివరకు 25 సంవత్సరాలు ముఖ్యమంత్రిగా ఉన్న చామ్లింగ్ని ఓడించి గోలే ముఖ్యమంత్రి భాద్యతలు చేపట్టాడు.
## చరిత్ర
### 2014 ఎన్నికలు
2013 ఫిబ్రవరి 4న సిక్కిం పశ్చిమ నగరమైన సోరాంగ్‌లో మోర్చా పార్టీ ఏర్పడింది. పార్టీ ఎగ్జిక్యూటివ్ చైర్మన్‌గా భారతి శర్మ ఎన్నికయ్యారు. ఆమె సిక్కిం రాజకీయ పార్టీకి మొదటి మహిళా నాయకురాలు.

2013 సెప్టెంబరు లో గోలే పార్టీ అధ్యక్షుడిగా బాధ్యతలు చేపట్టాడు. 2014 ఏప్రిల్ 12న జరిగిన సిక్కిం అసెంబ్లీ ఎన్నికల్లో సిక్కిం క్రాంతికారి మోర్చా మొత్తం 32 అసెంబ్లీ నియోజకవర్గాల్లో పోటీ చేసింది. ఈ ఎన్నికలలో 10 స్థానాలను గెలుచుకుని సిక్కిం అసెంబ్లీలో ప్రతిపక్ష పార్టీగా అవతరించింది.
### 2019 ఎన్నికలు
2019 భారత సార్వత్రిక ఎన్నికలకు ముందు సిక్కిం క్రాంతికారి మోర్చా పార్టీ బిజెపితో మంచి సంబంధాలను కలిగి ఉంది. కానీ ఒంటరిగా పోటీ చేయాలని నిర్ణయించుకుంది. పార్టీ రాష్ట్రంలోని 32 నియోజకవర్గాల్లో పోటీ చేసి 17 స్థానాలను గెలుచుకుంది. దాంతో సిక్కింలో పవన్ కుమార్ చామ్లింగ్ 25 సంవత్సరాల పాలన ముగిసింది. సిక్కిం లోక్‌సభ నియోజకవర్గంలో పార్టీ అభ్యర్థి ఇందిరా హాంగ్ సుబ్బా సిక్కిం డెమొక్రాటిక్ ఫ్రంట్ అభ్యర్థి డీక్ బహదూర్ కత్వాల్‌ను 12.443 ఓట్ల తేడాతో ఓడించారు.

## మూలాలు

వర్గం:సిక్కిం క్రాంతికారి మోర్చా
వర్గం:2013 సిక్కింలో స్థాపనలు
వర్గం:సిక్కింలో రాజకీయ పార్టీలు
వర్గం:2013లో స్థాపించబడిన రాజకీయ పార్టీలు
వర్గం:భారతదేశ రాజకీయ పార్టీలు
విశ్వాసరాయి నరసింహరావుదొర

**విశ్వాసరాయి నరసింహరావుదొర** ఆంధ్రప్రదేశ్ రాష్ట్రానికి చెందిన రాజకీయ నాయకుడు.ఆయన ఒకసారి ఎంపీగా, మూడుసార్లు ఎమ్మెల్యేగా పని చేశాడు. ఆయన సర్దార్ గౌతు లచ్చన్న, గొర్లె శ్రీరాములు నాయుడుకు రాజకీయ గురువు.
## జననం
విశ్వాసరాయి నరసింహరావుదొర 1924లో ఒడిశా రాష్ట్రం పర్లాఖిమిడి వద్ద సియోలీలో అప్పన్నదొర, రత్నాలమ్మ దంపతులకు జన్మించాడు.ఆయనకు  శాంతికుమారి, అన్నపూర్ణమ్మ ఇద్దరు భార్యలు, ఐదుగురు కుమార్తెలు, ఒక కుమారుడు ఉన్నాడు. చివరి కుమార్తె శాంతికుమారి పాలకొండ నియోజకవర్గ ఎమ్మెల్యేగా ఉంది.

## రాజకీయ జీవితం
విశ్వాసరాయి నరసింహరావుదొర 1956లో వండవ సర్పంచ్‌గా ఎన్నికై రాజకీయ అరంగేట్రం చేశాడు. ఆయన 1967లో జరిగిన పార్లమెంట్ ఎన్నికల్లో పార్వతీపురం పార్లమెంట్ నియోజకవర్గం నుండి స్వతంత్ర అభ్యర్థిగా పోటీ చేసి ఎంపీగా గెలిచాడు. నరసింహరావుదొర  1972లో జరిగిన ఆంధ్రప్రదేశ్ శాసనసభ ఎన్నికల్లో  కొత్తూరు శాసనసభ నియోజకవర్గం నుండి  స్వతంత్ర అభ్యర్థిగా పోటీ చేసి తొలిసారి అసెంబ్లీలోకి ఎమ్మెల్యేగా అడుగు పెట్టాడు.ఆయన 1978లో జనతా పార్టీ నుండి పోటీ చేసి రెండవసారి ఎమ్మెల్యేగా, 1985లో కాంగ్రెస్ పార్టీ నుండి పోటీ చేసి ఎమ్మెల్యేగా గెలిచాడు. ఆయన తరువాత  గిరిజన కార్పొరేషన్ చైర్మన్‌గా, డీసీసీబీ చైర్మన్‌గా, పీఏసీఎస్‌కు 30 ఏళ్లు అధ్యక్షునిగా, ఆంధ్రప్రదేశ్ కాంగ్రెస్ పార్టీ రాష్ట్ర ప్రధాన కార్యదర్శి బాధ్యతలు నిర్వహించాడు. ఆయన వృద్ధాప్యం కారణంగా 2009 నుంచి ప్రత్యక్ష రాజకీయాలు దూరమయ్యాడు.

## మరణం
విశ్వాసరాయి నరసింహరావుదొర 19 ఆగస్ట్ 2019లో శ్రీకాకుళం జిల్లా, వీరఘట్టం మండలం వండవ గ్రామంలోని తన స్వగృహంలో మరణించాడు.

## మూలాలు

వర్గం:1924 జననాలు
వర్గం:శ్రీకాకుళం జిల్లా నుండి ఎన్నికైన లోక్‌సభ సభ్యులు
వర్గం:శ్రీకాకుళం జిల్లా రాజకీయ నాయకులు
బండ్లగూడ (ఉప్పల్ మండలం)

**బండ్లగూడ**, తెలంగాణ రాష్ట్రం, మేడ్చల్ జిల్లా, ఉప్పల్ మండలం మండలంలోని పట్టణ ప్రాంతం.

## సమీప ప్రాంతాలు
నాగోల్, కృషి నగర్, సరూర్ నగర్, లలిత నగర్ మొదలైన ప్రాంతాలు సమీపంలో ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ బండ్లగూడ మీదుగా నగరంలోని కాళిమందిర్, సికింద్రాబాద్, జయపురి కాలనీ, అఫ్జల్‌గంజ్, జియోలాజికల్ సర్వే ఆఫ్ ఇండియా, నాంపల్లి మొదలైన ప్రాంతాలకు బస్సులను నడుపుతుంది.

## ప్రార్థనా మందిరాలు
# సాయిబాబా దేవాలయం
# హనుమాన్ దేవాలయం
# కుతుబ్ షాహి మసీదు
# మసీదు ఇ గఫూరియా

## విద్యాసంస్థలు
# లిటిల్ ఫ్లవర్ జూనియర్ కళాశాల
# శ్రీ చైతన్య జూనియర్ కళాశాల
# డిస్నీ ల్యాండ్ హైస్కూల్
# విజ్ఞాన్ హైస్కూల్
# అరబిందో మోడల్ స్కూల్

## మూలాలు

## వెలుపలి లంకెలు

వర్గం:హైదరాబాదు పరిసర ప్రాంతాలు
జ్యోతి వలబోజు

thumb|ఫోటొజ్యోతి వలబోజు తెలుగు రచయిత్రి, ప్రచురణ కర్త. ఆమె  తెలంగాణ ప్రభుత్వపు విశిష్టమహిళ 2019 పురస్కార గ్రహీత. ఆమె బ్లాగురాతలనుండి పత్రికా రచనల వరకు, మాలిక పత్రిక నిర్వహణ చేసింది. ఆమె స్నేహితురాలి పుస్తకంవంటల పుస్తకం ప్రచురణ విషయంలో కలిగిన అనుభవంతో జె.వి.పబ్లికేషన్స్ పేరిట పబ్లిషింగ్ సంస్ధను ప్రారంభించింది.

## జీవిత విశేషాలు
ఆమె డిసెంబరు 22 న జన్మించింది. హైదరాబాదులోని సెయింట్స్ అన్స్ కళాశాలలో బి.కాం వరకు చదివింది. ఆమె మొదట ఒక బ్లాగర్ గా వృత్తి జివితాన్ని ప్రారంభించి అనతి కాలంలోనే పాక శాస్త్ర నిపుణిరాలిగా పేరొందింది.  తెలంగాణ వంటలను చేయుటలో గుర్తింపు పొందింది. ఆమ బ్లాగరుగా, రచయితగా ఆముక్త మాల్యద, విజయ విలాసం వంతి కావ్యాలకు వ్యాఖ్యానం స్వరంతో సహా బ్లాగులో పొందుపరిచింది.  ఆమె రచయిత్రిగా అంతర్జాల పత్రికను ప్రారంభించింది. తరువాత ప్రచురణ కర్తగా ఎదిగింది. 

## రచనలు

# అమ్మకూ కావాలి
# తెలంగాణ ఇంటి వంటలు (వెజ్‌) ఆవకాయలు ౩. తెలంగాణ ఇంటి వంటలు ( నాన్ వెజ్‌)
# ఈనాడు దినపత్రిక ఆహా పేజీలో కొన్ని ఆవకాయలు
# ఇట్స్ మై చాయిస్ - **ఆంధ్రప్రభ ఆదివారం అనుబంధం 15,జూన్,2009**
# జడ శతకం - శతక పద్యాలు 
# స్వర రాగ గంగా ప్రవహమే -

## కవితలు

# అమ్మ
# అంకెలతో పద్య సంకెలలు - 2007, June 20
# ఎండలు ఎండలు
# ఆహా!! నోరూరగాయానమః
# జ్యోతి వలబోజు: అంతర్జాలంలో తెలుగు ప్రస్థానం.

## ప్రచురణలు
పబ్లిషర్స్ అనగానే పుస్తకాలు అచ్చువేసివ్వడం మాత్రమే కాకుండా రచయితలకు తమ పుస్తకాల ప్రచురణకు సంబంధించిన సేవలు అందించడమే జె.వి. పబ్లికేషన్స్ ముఖ్య ఉద్ధేశ్యం. రచయిత దగ్గర కంటెంట్, సొమ్ము ఉంటే చాలు. వారి రచనలు పుస్తక రూపంలో అచ్చు వేసి ఆ తర్వాత చేయవలసిన పనుల గురించిన సేవలు అందించడం లో పేరు మోసింది

ఇందులో పుస్తకానికి సంబంధించిన కాపీరైట్లు రచయిత దగ్గరే ఉంటాయి. ప్రచురణ విషయంలోనే సేవలు అందుబాటు రచయితలు తమ అభిరుచికి తగినట్టుగా, తమకు పూర్తిగా నచ్చినట్టుగా చేసుకునేలా గైడ్ చేయడం రచయితకు పూర్తిగా నచ్చిన తర్వాతే పుస్తకం ప్రింటింగ్ కి వెళుతుంది.

జె.వి.పబ్లికేషన్స్ నుండి వచ్చే ప్రతీ పుస్తకం మంచి క్వాలిటీతో అనుకున్న టైమ్ కి అందజేయడం జరుగుతుంది 2014 జనవరి నుండి ఇప్పటివరకు 205 పుస్తకాలను జె.వి.పబ్లికేషన్స్ నుండి ప్రచురించబడ్డాయి. ప్రచురణ 2014 లో ప్రారంభమైన జె వి పబ్లికేషన్స్ నుండి వచ్చిన మొదటి పుస్తకం "తెలంగాణ ఇంటివంటలు- వెజ్" అలాగే ఆ సంవత్సరంలో చివరిగా వచ్చిన పుస్తకం “ తెలంగాణ ఇంటివంటలు – నాన్ వెజ్”. ఇది ఇరవయ్యవ పుస్తకం. జె.వి.పబ్లికేషన్స్ నుండి ఎందరో  రచయితలు, రచయిత్రుల పుస్తకాలను మంచి క్వాలిటీ తో ప్రచురించ జరిగింది.

## మూలాలు

ప్రచురణ సంస్థలు
లఖోటా సరస్సు

**లఖోటా సరస్సు** భారతదేశంలోని గుజరాత్ రాష్ట్రంలో గల జామ్‌నగర్‌ లో ఉన్న ఒక మానవ నిర్మిత సరస్సు. లఖోటా సరస్సును లఖోటా తలావ్ లేదా రన్మల్ సరస్సు అని కూడా పిలుస్తారు. 
## భౌగోళికం
సరస్సులోని ఒక చిన్న ద్వీపంగా లఖోటా కోట ఉంది.  ఈ సరస్సు జామ్‌నగర్ రైల్వే స్టేషన్ నుండి 5 కిలోమీటర్ల దూరంలో ఉంది. ఇది జామ్‌నగర్ నగరంలోని అతిపెద్ద నీటి వనరులలో ఒకటి. జామ్‌నగర్‌లో సందర్శించవలసిన ప్రధాన ప్రదేశాలలో ఒకటిగా ప్రసిద్ధి చెందింది..
## చరిత్ర
18 వ శతాబ్దంలో లఖోటా కోట, లఖోటా సరస్సు రెండూ జాన్ రన్మల్ అనే రాజు చేత నిర్మించబడ్డాయి.ఈ సరస్సు వినోద కేంద్రంగా, పర్యాటక ప్రదేశంగా ప్రసిద్ది చెందింది.
## పక్షులు
ఈ సరస్సు 75 రకాల అరుదైన పక్షి జాతులకు నిలయం.
## మూలాలు

వర్గం:నీటి వనరులు
వర్గం:సరస్సులు
వర్గం:గుజరాత్
కళావతి (సినిమా)

**కళావతి** 2016లో విడుదలైన కామెడీ హర్రర్ సినిమా. తమిళ్ లో అరణ్మనై 2 పేరుతో విడుదలైన ఈ సినిమాను తెలుగులో కళావతి పేరుతో దుబ్బింగ్ చేసి విడుదల చేశారు. గుడ్ ఫ్రెండ్స్ గ్రూప్ నిర్మించిన ఈ సినిమాకు సుందర్ సి దర్శకత్వం వహించాడు. త్రిష, సిద్దార్థ్, సుందర్.సీ, హన్సిక ప్రధాన పాత్రల్లో నటించిన ఈ సినిమా 29 జనవరి 2016న విడుదలైంది.
## కథ
కోవిలూర్ గ్రామంలో అమ్మవారి విగ్రహానికి కుంభాభిషేకం చేయడం కోసం ఆ ఊరి పెద్దలు సిద్ధమవుతారు. అందుకోసం ఆ విగ్రహానికి స్థానం భ్రంశం కలిగిస్తారు. దాంతో అప్పటివరకు అమ్మవారికి భయపడి ఎక్కడో దాక్కున్న ఆత్మలు ఒక్కసారిగా విజృంభిస్తాయి. దాన్ని సొమ్ము చేసుకునేందుకు కొందరు స్వాములు కొన్ని ఆత్మలను తమ ఆధీనంలోకి తెచ్చుకుంటారు. ఆ సమయంలో ఒక ఆత్మ ఆ ఊరి జమీందారు బంగళాలోకి  వస్తుంది. ఇది తెలుసుకున్న మురళి(సిద్ధార్థ), కోడలు అనిత(త్రిష) ఊరికి వచ్చి అక్కడ ఏదో వుందనే విషయాన్ని ఇద్దరూ గ్రహిస్తారు. పట్టణం నుంచి వచ్చిన అనిత అన్నయ్య రవి(సుందర్ సి.) దాని గురించి విషయాలను తెలుసుకోవడానికి ప్రయత్నిస్తాడు. ఆ ఆత్మ జమీందారు కుటుంబాన్ని ఎందుకు టార్గెట్ చేసింది? దానికి జరిగిన అన్యాయం ఏమిటి? ఆ ఆత్మ పగ తీర్చుకొని శాంతించిందా? దాన్ని ఆ బంగళా నుంచి పంపించేందుకు రవి ఎలాంటి రిస్క్  తీసుకున్నాడు? అనేది మిగతా సినిమా కథ.  

## నటీనటులు
*త్రిష  
*సిద్దార్థ్ 
*సుందర్.సీ 
*హన్సిక 
* సూరి
*ఆడుకలం నరేన్

## సాంకేతిక నిపుణులు
*నిర్మాత:గుడ్ ఫ్రెండ్స్ గ్రూప్
*సమర్పణ: జవ్వాజి రామాంజనేయులు
*దర్శకత్వం:సుందర్.సీ
*రచన: వెంకట్ రాఘవన్, సుందర్.సీ
*స్క్రీన్ ప్లే: సుందర్.సీ, ఎసిబి.రామ దాస్
*సంగీతం: హిప్ హాప్ తమీజా
*సినిమాటోగ్రఫీ: యుకె. సెంథిల్ కుమార్
*ఎడిటింగ్: ఎన్.బి.శ్రీకాంత్
*మాటలు: శశాంక్ వెన్నెలకంటి

## మూలాలు

వర్గం:2016 తెలుగు సినిమాలు
వర్గం:2016 సినిమాలు
విశ్వాసరాయి కళావతి

**విశ్వాసరాయి కళావతి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2019లో జరిగిన ఆంధ్రప్రదేశ్ అసెంబ్లీ ఎన్నికల్లో  పాలకొండ నియోజకవర్గం నుండి ఎమ్మెల్యేగా గెలిచింది.

## జననం, విద్యాభాస్యం
విశ్వాసరాయి కళావతి 1967లో ఆంధ్రప్రదేశ్ రాష్ట్రం ,  శ్రీకాకుళం జిల్లా , వీరఘట్టం మండలం , వండవ  గ్రామం లో జన్మించింది. ఆమె తండ్రి విశ్వాసరాయి నరసింహరావుదొర ఒకసారి ఎంపీగా, మూడుసార్లు ఎమ్మెల్యేగా పని చేశాడు. ఆమెఆంధ్రా యూనివర్సిటీ నుండి  ఎంఏ సోషియాలజీ పూర్తి చేసింది. ఆమె కొంతకాలం పాటు స్టేట్‌ బ్యాంకు ఆఫ్‌ ఇండియా, తగరపు వలస శాఖ డిప్యూటీ మేనేజర్‌గా పని చేసింది.

## రాజకీయ జీవితం
విశ్వాసరాయి కళావతి 2009లో ప్రజారాజ్యం పార్టీ చేరి ఆ పార్టీ తరపున పాలకొండ నియోజకవర్గం నుంచి  పోటీ చేసి ఓటమి పాలయ్యింది.ఆమె తరువాత వైఎస్సార్ కాంగ్రెస్ పార్టీ లో చేరి  2014లో జరిగిన ఆంధ్రప్రదేశ్ అసెంబ్లీ ఎన్నికల్లో వైఎస్సార్ కాంగ్రెస్ పార్టీ నుంచి తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి నిమ్మక జయకష్ణపై  1652 ఓట్ల మెజార్టీతో గెలిచి తొలిసారి ఎమ్మెల్యేగా గెలిచింది.ఆమె 2019లో జరిగిన ఆంధ్రప్రదేశ్ అసెంబ్లీ ఎన్నికల్లో వైఎస్సార్ కాంగ్రెస్ పార్టీ నుంచి తరపున పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి నిమ్మక జయకష్ణపై  17980ఓట్ల మెజార్టీతో గెలిచి రెండోసారి ఎమ్మెల్యేగా గెలిచింది.

## మూలాలు

వర్గం:1967 జననాలు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా నుండి ఎన్నికైన మహిళా శాసన సభ్యులు
జాస్తి ఈశ్వర్ ప్రసాద్

**జస్టిస్‌ జాస్తి ఈశ్వర ప్రసాద్‌** భారతదేశానికి చెందిన హైకోర్టు మాజీ న్యాయమూర్తి. ఆయన ఆంధ్రప్రదేశ్, కర్ణాటక హైకోర్టు న్యాయమూర్తిగా పనిచేశాడు.

## జననం, విద్యాభాస్యం
ఈశ్వర ప్రసాద్‌ 1934 ఆగస్టు 4లో మద్రాస్లో జాస్తి సాంబశివరావు, సీతామహాలక్ష్మీ దంపతులకు జన్మించాడు. ఆయన తండ్రి జాస్తి సాంబశివరావు జిల్లా, సెషన్స్‌ కోర్టు న్యాయమూర్తిగా, తల్లి జాస్తి సీతామహాలక్ష్మీ న్యాయవాదిగా, సామాజికవేత్త పనిచేశారు. ఆయన మద్రాస్ ఆంధ్ర విశ్వవిద్యాలయంలో గ్రాడ్యుయేషన్‌, హైదరాబాద్ ఉస్మానియా యూనివర్సిటీలో ఎల్‌ఎల్‌బీ పూర్తి చేశాడు. ఆయన 1959లో ఆంధ్రప్రదేశ్‌ హైకోర్టు న్యాయవాదిగా ప్రాక్టీస్ మొదలు పెట్టాడు.

## వృత్తి జీవితం
జస్టిస్‌ జాస్తి ఈశ్వర ప్రసాద్‌ 1990లో ఆంధ్రప్రదేశ్ హైకోర్టు న్యాయమూర్తిగా నియమితుడయ్యాడు. ఆయన 1994లో ఆంధ్రప్రదేశ్ హైకోర్టు నుండి కర్ణాటక హైకోర్టు న్యాయమూర్తిగా బదిలీ అయ్యి 1996లో పదవీ విరమణ పొందాడు. ఆయన 1997లో ఆంధ్రప్రదేశ్ ప్రభుత్వం ఏర్పాటు చేసిన భూ ఆక్రమణల నిరోధక ప్రత్యేక కోర్టుకు 1997 జనవరి నుంచి 1997 మార్చి చైర్మన్‌గా బాధ్యతలు నిర్వర్తించాడు. ఆయన 1997 మార్చి నుండి 2003 మార్చి వరకు నేషనల్‌ ట్రైబ్యునల్‌ చైర్మన్‌గా పనిచేశారు.

## మరణం
జస్టిస్‌ జాస్తి ఈశ్వర ప్రసాద్‌ 6 జూలై 2021న హైదరాబాద్ జూబ్లీహిల్స్‌లోని ఆయన స్వగృహంలో గుండెపోటుతో మరణించాడు.

## మూలాలు

వర్గం:భారతీయులు
వర్గం:1934 జననాలు
శోభా కరంద్లాజే

**శోభా కరంద్లాజే** (ఆంగ్లం: Shobha Karandlaje; జననం 1966 అక్టోబరు 23)  ప్రస్తుతం కేంద్ర మంత్రివర్గంలో వ్యవసాయం, రైతుల సంక్షేమ శాఖ మంత్రిగా పనిచేస్తున్న భారతీయ జనతా పార్టీకి చెందిన భారతీయ రాజకీయ నాయకురాలు. ఆమె కర్ణాటక లోని భారతీయ జనతా పార్టీ ఉపాధ్యక్షురాలిగా, ఉడిపి చిక్ మంగళూరు లోక్ సభ నియోజక వర్గానికి ప్రాతినిధ్యం వహిస్తున్న పార్లమెంటు సభ్యురాలు. ఆమె కర్ణాటక ప్రభుత్వంలో క్యాబినెట్ మంత్రిగా ఉంది.ఆమె కర్ణాటక ముఖ్యమంత్రి బి.ఎస్ యడ్ఐరోపాపకు సన్నిహితురాలు. ఆమె రాజకీయ ఎదుగుదలలో బి.ఎస్. యడ్ఐరోపాప ప్రోత్సాహం ఉంది.
## ప్రారంభ జీవితం
కోస్తా కర్ణాటకలోని పుత్తూరుకు చెందిన శోభ చాలా తక్కువ వయస్సులోనే రాష్ట్రీయ స్వయం సేవక్ సంఘ్ తో అనుబంధం కలిగి ఉంది, 

శోభ తన ఎం.ఎ. సోషియాలజీ, మాస్టర్ ఆఫ్ సోషల్ వర్క్ ను ఓపెన్ యూనివర్సిటీ, మైసూరు, స్కూల్ ఆఫ్ సోషల్ వర్క్ రోషిని నిలయ, మంగళూరు విశ్వవిద్యాలయం నుండి పూర్తి చేసింది.

## రాజకీయ జీవితం
ఆమె 2008 మేలో బెంగళూరులోని యశవంతపుర నుండి ఎమ్మెల్యేగా ఎన్నికైనది, యడ్యూరప్ప రెండవ మంత్రివర్గంలో గ్రామీణాభివృద్ధి, పంచాయితీ రాజ్ మంత్రిగా పని చేసింది.

ఆర్ డిపిఆర్ మంత్రిగా ఆమెకు ప్రశంసలు వచ్చాయి. మంచి అడ్మినిస్ట్రేటర్ గా ప్రసిద్ధి చెందింది. ఆమె జగదీష్ శెట్టర్ మంత్రిత్వ శాఖలో విద్యుత్ మంత్రిగా ఉన్నారు.ఆహార, పర సరఫరాల శాఖ అదనపు బాధ్యతలు కూడా కలిగి ఉన్నారు. ఆమె బిజెపికి రాజీనామా చేసి, 2012 లో కర్ణాటక మాజీ ముఖ్యమంత్రి బి.ఎస్. యడ్ఐరోపాప ఏర్పాటు చేసిన కెజెపిలో చేరారు. కెజెపి వర్కింగ్ ప్రెసిడెంట్ గా నియమించబడింది.

ఆ తర్వాత ఆమె ఉడిపి చిక్కమగళూరు నియోజకవర్గం నుంచి 2014 భారత సార్వత్రిక ఎన్నికల్లో పోటీ చేసి 1.81 లక్షల ఓట్ల తేడాతో గెలిచింది.2019 సార్వత్రిక ఎన్నికలలో ఆమె 7,18,916 ఓట్లను పొంది రెండవసారి గెలిచింది.

## వివాదం

* కర్ణాటక లోని హోన్నవర్ లో మైనర్ బాలికపై దాడి చేసిన ఆరోపణపై ఆమె సోషల్ మీడియాలో పోస్ట్ చేసిన "రెచ్చగొట్టే" ట్వీట్లకు భారతీయ శిక్షాస్మృతిలోని 153, 503 సెక్షన్ల కింద ఎఫ్ఐఆర్ నమోదైంది.

## మూలాలు


వర్గం:16వ లోక్‌సభ సభ్యులు
వర్గం:1966 జననాలు
వర్గం:కర్ణాటక నుండి ఎన్నికైన లోక్‌సభ సభ్యులు
వర్గం:17వ లోక్‌సభ సభ్యులు
వర్గం:నరేంద్ర మోడీ మంత్రిత్వ శాఖ
వర్గం:కర్ణాటక మహిళలు
వర్గం:18వ లోక్‌సభ సభ్యులు
వర్గం:18వ లోక్‌సభకు ఎన్నికైన మహిళా సభ్యులు
కంబాల జోగులు

**కంబాల జోగులు** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో రాజాం నియోజకవర్గం నుండి ఎమ్మెల్యేగా గెలిచాడు.
## జననం, విద్యాభాస్యం
కంబాల జోగులు 1968లో ఆంధ్రప్రదేశ్ రాష్ట్రం, శ్రీకాకుళం జిల్లా, రాజాం మండలం, మంగళాపురం గ్రామంలో ఆదమ్మ, గవరయ్య దంపతులకు జన్మించాడు. ఆయన 10వ తరగతి వరకూ శ్రీకాకుళంలోని ఎస్‌ఎంయూపీ పాఠశాలలో, శ్రీకాకుళం ప్రభుత్వ ఆర్ట్స్‌ డిగ్రీ కళాశాలలో ఇంటర్, డిగ్రీ పూర్తి చేసి, విశాఖపట్నంలోని ఆల్‌సైన్సు క్రిస్టియన్‌ లా కళాశాలలో బీఏ, బీఎల్‌ పట్టా అందుకున్నాడు.

## రాజకీయ జీవితం
కంబాల జోగులు రాజకీయ జీవితం 1995లో తెలుగుదేశం పార్టీతో మొదలు పెట్టాడు. ఆయన 1999 ఎన్నికల సమయంలోనే తెలుగుదేశం పార్టీ నుండి పాలకొండ ఎమ్మెల్యే టికెట్ కోసం ప్రయత్నించాడు, కానీ టికెట్ దక్కలేదు. ఆయన ఇక 2004లో టిడిపి అభ్యర్థిగా పోటీ చేసి కాంగ్రెస్ అభ్యర్థి డా. కళ్యాణ్ బాబు పై 11624 ఓట్ల మెజారిటీతో గెలిచి తొలిసారి అసెంబ్లీ లోకి అడుగు పెట్టాడు.2009లో చిరంజీవి స్థాపించిన ప్రజారాజ్యం పార్టీలోచేరి 2009 అసెంబ్లీ ఎన్నికల్లో పాలకొండ నుంచి పోటీ చేసి ఓడిపోయాడు. అనంతరం ప్రజారాజ్యం పార్టీని కాంగ్రెస్‌లో విలీనం చేయడంతో ఆయన 2012లో వై.ఎస్. జగన్మోహన్ రెడ్డి స్థాపించిన వైఎస్సార్ కాంగ్రెస్ పార్టీలో చేరాడు. కంబాల జోగులు 2014 అసెంబ్లీ ఎన్నికల్లో వైసీపీ నుంచి రాజాం శాసనసభ నియోజకవర్గం నుండి పోటీ చేసి, తన సమీప ప్రత్యర్థి తెలుగుదేశం పార్టీ అభ్యర్థి ప్రతిభా భారతి పై 512 ఓట్ల మెజారిటీతో గెలిచి రెండోసారి అసెంబ్లీలోకి అడుగు పెట్టాడు.ఆయన 2019 ఎన్నికల్లో ఎన్నికల్లో వైసీపీ నుంచి రాజాం శాసనసభ నియోజకవర్గం నుండి పోటీ చేసి, తన సమీప ప్రత్యర్థి తెలుగుదేశం పార్టీ అభ్యర్థి కొండ్రు మురళి మోహన్ పై 16848 ఓట్ల మెజారిటీ గెలిచి మూడోసారి ఎమ్మెల్యేగా ఎన్నికయ్యాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:1968 జననాలు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా వ్యక్తులు
బిజూ జనతా దళ్

**బిజు జనతా దళ్** (బిజు జనతాదళ్, బిజెడి, ఒరియా: ଜନତା ଦଳ) ఒరిస్సా రాష్ట్రంలో ఒక రాజకీయ పార్టీ. జనతాదళ్ బిజెపితో పొత్తు పెట్టుకోకపోవడంతో నవీన్ పట్నాయక్ 1997 లో బిజు జనతాదళ్ను ప్రారంభించారు. ఈ పార్టీ ఎన్నికల చిహ్నం శంఖం గుర్తు. 2000 ఇంకా 2004 ఒరిస్సా అసెంబ్లీ ఎన్నికలలో బిజు జనతాదళ్ (బిజెపి) బిజెపితో పొత్తు పెట్టుకుని మెజారిటీ స్థానాలను గెలుచుకుంది. ఆ తరువాత 2009 ఇంకా 2014 లో బిజెపి కూటమి నుండి విడిపోయి సొంతంగా మెజారిటీ సాధించింది. ప్రస్తుతం నవీన్ పట్నాయక్ వరుసగా ఐదోసారి ఒరిస్సా ముఖ్యమంత్రిగా ఉన్నాడు.

## ఎన్నికల రికార్డు
1998 సార్వత్రిక ఎన్నికల్లో బిజేడి తొమ్మిది సీట్లు గెలుచుకుంది, నవీన్ ఘనుల శాఖ మంత్రిగా ఎంపికయ్యాడు. 1999 సార్వత్రిక ఎన్నికల్లో బిజేడి 10 సీట్లు గెలుచుకుంది. 2000, 2004 ఎన్నికలలో బిజేపితో పొత్తు పెట్టుకుని రాష్ట్ర శాసనసభలో పార్టీ మెజారిటీ స్థానాలను గెలుచుకుంది. 2004 ఎన్నికల్లో పార్టీ 11 లోక్‌సభ స్థానాలను గెలుచుకుంది. కంధమల్ అల్లర్ల తరువాత, 2009 సార్వత్రిక ఎన్నికలలో, మతతత్వం ఇంకా సీట్ల భాగస్వామ్యంలో తేడాలను పేర్కొంటూ లోక్‌సభ అలాగే అసెంబ్లీ రెండింటికీ బీజేడి బిజేపి నుండి విడిపోయింది. 2009 భారత సార్వత్రిక ఎన్నికలలో 147 సీట్లు, 2009 అసెంబ్లీ ఎన్నికలలో 14 సీట్లు గెలుచుకుంది. 2014 సార్వత్రిక ఎన్నికలలో బిజు జనతాదళ్ 21 లోక్‌సభ స్థానాలకు 20 అలాగే 147 అసెంబ్లీ స్థానాలలో 117 దక్కించుకుంది.

## ముఖ్యమంత్రులు
alt=NaveenPatnaik.jpg|thumb|నవీన్ పట్నాయక్|306x306px
2000 మార్చి 5 నుండి ఇప్పటివరకు అయిదు సార్లు ఎన్నికల్లో గెలిచి గత 20 సంవత్సరాలుగా నవీన్ పట్నాయక్ ఈ రాష్ట్రానికి ముఖ్యమంత్రిగా ఉన్నాడు.

## ఇవి కూడా చూడండి

* ఐక్య ప్రగతిశీల కూటమి
* నవీన్ పట్నాయక్
* నిఖిల్ ఉత్కల్ ఆదివాసీ కాంగ్రెస్
* బిజు సేన

## మూలాలు

వర్గం:ఒడిశా రాజకీయ పార్టీలు
శరణు రామస్వామి చౌదరి

**శరణు రామస్వామి చౌదరి** (1900-1977) : స్వాతంత్ర్య సమరయోధులు, గాంధేయ వాది. గ్రంథాలయ ఉద్యమకారుడు, ఆంధ్ర ప్రదేశ్ శాసన సభలో (1964-67) సభ్యులు.

## జననం, విద్య
శరణు రామస్వామి చౌదరి గారు గుంటూరు జిల్లా అమృతలూరు గ్రామంలో1900 లో జన్మించారు. బందరు జాతీయ కళాశాలలో విద్యనభ్యసించి గాంధీజీ పిలుపునందుకొని స్వాతంత్ర్య పోరాటంలో పాల్గోన్నారు.

## స్వాతంత్ర పోరాటం లో
ప్రముఖ స్వాతంత్ర్య సమర యోధులు కల్లూరి చంద్రమౌళి గారి నాయకత్వంలో జరిగిన ఉద్యమాలలో వీరు క్రియా శీలంగా పాల్గోన్నారు. ఉప్పుసత్యాగ్రహం, శాసనోల్లంఘన, వ్యక్తి సత్యాగ్రహం, క్విట్ ఇండియా ఉద్యమాలలో పాల్గోన్నారు. 

1931లో జరిగిన ఉప్పుసత్యాగ్రహంలో గుంటూరు జిల్లా గణపవరం వాలంటీర్ల శిభిరంలో ఉప్పు తయారుచేసినందులకు ఒక సంవత్సరం జైలు శిక్ష విధించి కేరళ రాష్ట్రంలో ఉన్న కన్ననూరు జైలులో ఉంచారు.

1940 లో కుచిపూడి గ్రామంలో జరిగిన వ్యక్తి సత్యాగ్రహంలో కళా వెంకట్రావు, కల్లూరి చంద్రమౌళి, మంతిన వెంకట రాజు వంటి స్వాతంత్ర్య యోద్గులతో కలిసి ప్రారంభించగా వీరికి 300 రూపాయలు జరిమాన, ఆరు నెలలు జైలు శిక్ష విధించారు.

రామస్వామి చౌదరి 1942 ఆగస్టు 12 న జరిగిన క్విట్ ఇండియా ఉద్యమంలో పాల్గోని రెండు సంవత్సరాలు రాయవెల్లూరు జైలులో ఉన్నారు. ఆనాడు తెనాలిలో జరిగిన ఆ ఉద్యమ సమయంలో రణరంగ చౌక్ వద్ద జరిగిన పోలిసు కాల్పులలో ఎడుగురు ఉద్యమకారులు అసువులు బాసారు.

## గ్రంథాలయోద్యమం
తెలుగునాట గ్రంథాలయోద్యమాన్ని జాతీయోద్యమంలో ఒక భాగంగా చేపట్టారు. రామస్వామి చౌదరి గ్రంథాలయోద్యమాన్నిచేపట్టి వాడ వాడల గ్రంథాలయాల స్థాపనలో ముఖ్యంగా గుంటూరు జిల్లాలో విశేషమైన కృషి చేసారు. గుంటూరు జిల్లాగ్రంధాలయ అధ్యక్షులుగా పనిచేసారు. పుస్తకాలపై ఆసక్తి కలిగేలా తొలిసారి పాతురి నాగభూషణం గారి సహకారంతో కృష్ణా బ్యాంక్ కాలువ గుండా పెదవడ్లపూడి నుండి కొల్లూరుల మద్య బోటు గ్రంథాలయాన్ని రామస్వామి చౌదరి గారు 1935 అక్టోబరు 25న లాంచనంగా ప్రారంబించారు.  పడవలో ప్రయాణించే వారికి గ్రంథాలయ సేవలను అందించిన బోటు గ్రంథాలయాన్ని1935 నుండి సుమారు ఏడు సంవత్సరాలు 1942 వరకు పెదపాలెం సేవాశ్రమ వాణీ మందిరం వారిచే నిర్వహించబడింది.

## రాజకీయ జీవితం
స్వార్ద రాజకీయాలకు నిరసనగా కల్లూరి చంద్రమౌళి గారు 1965 లో తన శాసన సభ సభ్యత్వానికి రాజీనామా చేయగా వచ్చిన ఉప ఎన్నికలో అమృతలూరు నుండి ఆంధ్ర ప్రదేశ్ శాసన సభకు (1965 -67) కాంగ్రెస్ పార్టీ అభ్యర్థిగా ఎన్నికైనారు. ఆతరువాత స్వచ్ఛందంగా రాజకీయాలను విరమించుకున్నారు.

## మరణం
శరణు రామస్వామి చౌదరి గారు 1977లో పరమపదించారు.

## మూలాలు


వర్గం:గుంటూరు జిల్లా స్వాతంత్ర్య సమర యోధులు
వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:గుంటూరు జిల్లా గ్రంథాలయోద్యమ నేతలు
మర్రిపల్లిగూడ (ఘటకేసర్ మండలం)

**మర్రిపల్లిగూడ**,తెలంగాణ రాష్ట్రం, మేడ్చల్ జిల్లా, ఘటకేసర్ మండలంలోని గ్రామం.

## భౌగోళికం
మర్రిపల్లిగూడకు తూర్పు వైపు బీబీనగర్ మండలం, దక్షిణం వైపు హయాత్‌నగర్‌ మండలం, ఉత్తరం వైపు కీసర మండలం, తూర్పు వైపు పోచంపల్లి మండలం ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ మహదేవపూర్ మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో ఘటకేసర్ రైల్వే స్టేషను ఉంది.

## ప్రార్థనా మందిరాలు
# సాయిబాబా దేవాలయం
# హనుమాన్ దేవాలయం
# శ్రీ గంగా శివాలయం
# మసీదు -ఇ- కుతుబ్ సాహి
# మస్జిద్ ఇ బిలాల్

## విద్యాసంస్థలు
# మేఘా ఇన్స్టిట్యూట్ ఆఫ్ ఇంజనీరింగ్ అండ్ టెక్నాలజీ ఫర్ ఉమెన్
# ఒమేగా కాలేజ్ ఆఫ్ ఫార్మసీ
# కృష్ణ మూర్తి ఇన్స్టిట్యూట్ ఆఫ్ టెక్నాలజీ అండ్ ఇంజనీరింగ్
# మస్జిద్ ఇ జహేదా
# విద్యా కిరణ్ పాఠశాల
# పుడమి స్కూల్

## మూలాలు

## వెలుపలి లింకులు
పేరాడ తిలక్

**పేరాడ తిలక్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం ఆంధ్రప్రదేశ్ రాష్ట్ర కాళింగ కార్పొరేషన్‌ ఛైర్మన్‌గా ఉన్నాడు.

## జననం, విద్యాభాస్యం
పేరాడ తిలక్‌ ఆంధ్రప్రదేశ్ రాష్ట్రం, శ్రీకాకుళం జిల్లాలో జన్మించాడు. ఆయన తిరుపతిలోని శ్రీ వేంకటేశ్వర యూనివర్సిటీ నుండి బీఏ పూర్తి చేశాడు.

## రాజకీయ జీవితం
పేరాడ తిలక్‌ 1990 రాజకీయాల్లో వచ్చి కాంగ్రెస్ పార్టీ సీనియర్ నాయకుడు మాజీ ఎంపీ కణితి విశ్వనాథం శిష్యునిగా పార్టీలో చురుగ్గా పనిచేశాడు. ఆయన 2007లో కాంగ్రెస్ పార్టీ తరపున నందిగాం మండలంలో, పెద్దలవునిపల్లి ఎంపీటీసీగా గెలిచి, నందిగాం వైస్‌ ఎంపీపీగా పనిచేశాడు. ఆయన 2012లో శ్రీకాకుళం జిల్లా డీసీసీబీ డైరక్టర్‌గా పనిచేశాడు. పేరాడ తిలక్‌ 2013లో వైఎస్సార్‌ సీపీలో చేరి పార్టీలో వివిధ హోదాల్లో పనిచేసిన ఆయనకు వై.ఎస్. జగన్మోహన్ రెడ్డి 2016లో టెక్కలి నియోజకవర్గ అదనపు సమన్వయకర్తగా బాధ్యతలు అప్పగించాడు. ఆయన 2019 అసెంబ్లీ ఎన్నికల్లో టెక్కలి నియోజకవర్గం నుండి పోటీ చేసి తెలుగుదేశం పార్టీ అభ్యర్థి కింజరాపు అచ్చెన్నాయుడు చేతిలో ఓటమి పాలయ్యాడు. ఆయనను 2020 అక్టోబరు 18న కళింగ కార్పొరేషన్‌ చైర్మన్‌గా నియమిస్తూ ప్రభుత్వం ఉత్తర్వులు జారీ చేసింది.

## మూలాలు

వర్గం:ఆంధ్రప్రదేశ్ వ్యక్తులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా వ్యక్తులు
పిరియా సాయిరాజ్

**పిరియా సాయిరాజ్‌** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో ఇచ్ఛాపురం నియోజకవర్గం నుండి ఎమ్మెల్యేగా గెలిచాడు. ఆయన ప్రస్తుతం శ్రీకాకుళం జిల్లా డీసీఎంఎస్ ఛైర్మన్‌గా ఉన్నాడు.

## జననం, విద్యాభాస్యం
పిరియా సాయిరాజ్‌ ఆంధ్రప్రదేశ్ రాష్ట్రం,  శ్రీకాకుళం జిల్లా , కవిటి మండలం,   బల్లిపుట్టుగ గ్రామంలో జన్మించాడు. ఆయన మాస్టర్‌ ఆఫ్‌ హ్యూమన్‌ రీసోర్స్‌ మేనేజ్‌మెంట్‌లో ఆంధ్ర యూనివర్సిటీ నుండి పీహెచ్‌డీ పూర్తి చేశాడు.ఆయన 6 డిసెంబర్ 2019లో  శ్రీకాకుళం జిల్లా డీసీఎంఎస్ ఛైర్మన్‌గా నియమితుడయ్యాడు.

## రాజకీయ జీవితం
పిరియా సాయిరాజ్ తెలుగుదేశం పార్టీ ద్వారా రాజకీయాల్లోకి వచ్చి 2007లో ఈస్ట్‌కోస్ట్‌ రైల్వేలో జడ్‌.ఆర్‌.యు.సి.సి.మెంబర్‌గా పని చేశాడు. ఆయన 2009లో జరిగిన ఆంధ్రప్రదేశ్ అసెంబ్లీ ఎన్నికల్లో టీడీపీ తరఫున ఇచ్ఛాపురం నియోజకవర్గం నుండి పోటీ చేసి తన సమీప ప్రత్యర్థి  కాంగ్రెస్ పార్టీ అభ్యర్థి నార్తు రామారావు పై 2275 ఓట్ల మెజారిటీతో గెలిచి తొలిసారి శాసనసభ్యునిగా ఎన్నికయ్యాడు.

పిరియా సాయిరాజ్ 2013లో తెలుగుదేశం పార్టీ నుండి వైఎస్సార్ కాంగ్రెస్ పార్టీలో చేరాడు. ఆయన 2013 నుండి 2014లో వైఎస్సార్ కాంగ్రెస్ పార్టీ విశాఖపట్నం పార్లమెంటరీ పార్టీ పరిశీలకునిగా, 2014లో వైఎస్సార్‌ సీపీ జిల్లా ఎన్నికల పరిశీలకునిగా పని చేశాడు. ఆయన 2014లో వైఎస్సార్‌కాంగ్రెస్‌ పార్టీ టికెట్ ఆశించాడు, కానీ కొన్ని కారణాల వల్ల ఆయనకు టికెట్ దక్కలేదు. సాయిరాజ్ 2014 నుంచి 2017 వరకు వైఎస్సార్‌ సీపీ రాష్ట్ర కార్యదర్శిగా,  ఇచ్ఛాపురం నియోజకవర్గ వైఎస్సార్‌ సీపీ సమన్వయకర్తగా పని చేశాడు. 

పిరియా సాయిరాజ్‌ 2019 ఎన్నికల్లో ఎన్నికల్లో వైసీపీ నుంచి ఇచ్ఛాపురం నియోజకవర్గం నుండి పోటీ చేసి,తన సమీప ప్రత్యర్థి తెలుగుదేశం పార్టీ అభ్యర్థి బెందాళం అశోక్ చేతిలో  7145ఓట్ల తేడాతో ఓటమి పాలయ్యాడు.ఆయన 6 డిసెంబర్ 2019లో  శ్రీకాకుళం జిల్లా డీసీఎంఎస్ ఛైర్మన్‌గా నియమితుడయ్యాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:శ్రీకాకుళం జిల్లా నుండి ఎన్నికైన శాసన సభ్యులు
వర్గం:శ్రీకాకుళం జిల్లా రాజకీయ నాయకులు
వర్గం:శ్రీకాకుళం జిల్లా వ్యక్తులు
పెనుమత్స సాంబశివరాజు

**పెనుమత్స సాంబశివరాజు** (1933 – 2020 ఆగస్టు 10), ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ మంత్రి.ఆయన ఉమ్మడి ఆంధ్రప్రదేశ్ రాష్ట్రంలో ఎనిమిది సార్లు ఎమ్మెల్యేగా గెలిచిన ఏకైక నాయకుడిగా రికార్డు సృష్టించాడు.సాంబశివరాజు బొత్స సత్యనారాయణకు రాజకీయ గురువు.

## జననం
పెనుమత్స సాంబశివరాజు ఆంధ్రప్రదేశ్ రాష్ట్రం, విజయనగరం జిల్లా, నెల్లిమర్ల మండలం, మొయిద గ్రామంలో జన్మించాడు.

## రాజకీయ జీవితం
పెనుమత్స సాంబశివరాజు 1957లో కాంగ్రెస్ పార్టీ ద్వారా రాజకీయాల్లోకి వచ్చి తొలిసారి మొయిద గ్రామ సర్పంచ్‌గా ఎన్నికయ్యాడు.ఆయన 1959,1964 లో రెండు సార్లు నెల్లిమర్ల బ్లాక్‌ ప్రెసిడెంట్‌గా ఎన్నికయ్యాడు.ఆయన 1967లో జరిగిన ఆంధ్రప్రదేశ్ అసెంబ్లీ ఎన్నికల్లో గజపతినగరం నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి తన సమీప ప్రత్యర్థి కాంగ్రెస్ పార్టీ అభ్యర్థి టీఎస్ నాయుడు పై గెలిచి తొలిసారి ఎమ్మెల్యేగా అసెంబ్లీ లోకి అడుగు పెట్టాడు.సాంబశివరాజు 1972లో జరిగిన ఆంధ్రప్రదేశ్ అసెంబ్లీ ఎన్నికల్లో గజపతినగరం నియోజకవర్గం నుండి ఏకగ్రీవంగా ఎన్నికై రెండవసారి ఎమ్మెల్యేగా ఎన్నికయ్యాడు.పెనుమత్స సాంబశివరాజు 1978 ఆంధ్రప్రదేశ్ అసెంబ్లీ ఎన్నికల్లో సతివాడ నియోజకవర్గం నుండి కాంగ్రెస్ అభ్యర్థిగా పోటీ చేసి గెలిచాడు.

ఆయన సతివాడ నియోజకవర్గం నుండి 1983, 1985, 1989 ఎన్నికల్లో వరుసగా ఎమ్మెల్యేగా గెలిచాడు. సాంబశివరాజు 1994లో జరిగిన ఎన్నికల్లో తొలిసారి ఓటమి పాలయ్యాడు. ఆయన తిరిగి 1999, 2004 అసెంబ్లీ ఎన్నికల్లో కాంగ్రెస్ పార్టీ నుండి పోటీ చేసి ఎమ్మెల్యేగా గెలిచాడు. ఆయన నేదురుమల్లి జనార్ధనరెడ్డి, కోట్ల విజయభాస్కరరెడ్డి హయాంలో షుగర్ ఇండస్ట్రీస్, సివిల్ సప్లయ్, లార్జ్ స్కేల్ ఇండస్ట్రీస్, రవాణా శాఖ మంత్రిగా, ఆంధ్రప్రదేశ్ శాసనసభలో రెండుసార్లు ప్రొటెమ్ స్వీకర్ గా పనిచేశాడు. ఆయన వృద్ధాప్యం కారణంగా 2009లో జరిగిన ఎన్నికల్లో పోటీకి దూరంగా ఉన్నాడు. ఆయన 2012లో వైఎస్సార్‌ కాంగ్రెస్‌ పార్టీలో చేరి, పార్టీ కేంద్రపాలక మండలి సభ్యుడిగా, వైఎస్సార్‌సీపీ రాష్ట్ర ప్రధాన కార్యదర్శిగా నియమితుడయ్యాడు.

## మరణం
పెనుమత్స సాంబశివరాజు అనారోగ్యంతో బాధపడుతూ విశాఖపట్నం అపోలో ఆసుపత్రిలో చికిత్స పొందుతూ 2020 ఆగస్టు 10న మరణించాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:విశాఖపట్నం జిల్లా నుండి ఎన్నికైన శాసన సభ్యులు
వర్గం:విశాఖపట్నం జిల్లాకు చెందిన రాష్ట్ర మంత్రులు
వర్గం:విశాఖపట్నం జిల్లా వ్యక్తులు
వర్గం:1933 జననాలు
వర్గం:2020 మరణాలు
పెన్మత్స సురేష్ బాబు

**పెనుమత్స వీరవెంకట సూర్యనారాయణరాజు (సురేష్‌ బాబు) ** ఆంధ్రప్రదేశ్ రాష్ట్రానికి చెందిన రాజకీయ నాయకుడు. అతను ప్రస్తుతం ఆంధ్రప్రదేశ్ శాసనమండలి సభ్యునిగా పనిచేస్తున్నాడు.

## జననం, విద్యాభాస్యం
పెన్మత్స సురేష్‌ బాబు 1966 జూలై 6న విశాఖపట్నంలో జన్మించాడు. తండ్రి ఉమ్మడి ఆంధ్రప్రదేశ్ మాజీ మంత్రి పెనుమత్స సాంబశివరాజు. సురేష్‌ బాబు బీడీఎస్‌ (డెంటల్‌) పూర్తి చేశాడు. అతను 2009 ఆంధ్రప్రదేశ్ ప్రభుత్వంలో ఆంధ్రప్రదేశ్ డెంటల్‌ కౌన్సిల్‌ మెంబరుగా పనిచేశాడు. అతను ఇండియన్‌ డెంటిస్ట్స్‌ అధ్యక్షుడిగా పనిచేశాడు.

## రాజకీయ జీవితం
పెన్మత్స సురేష్‌ బాబు తన తండ్రి అడుగుజాడల్లో రాజకీయాల్లోకి వచ్చాడు. అతను మొదటిసారి విజయనగరం జిల్లా, నెల్లిమర్ల మండలం, మొయిదనిజయ రాంపురం గ్రామ ఎంపీటీసీగా గెలిచాడు. 2014 ఎన్నికల్లో నెల్లిమర్ల నుండి వైఎస్సార్ కాంగ్రెస్ పార్టీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి పతివాడ నారాయణస్వామి నాయుడు చేతిలో 6973 ఓట్ల తేడాతో ఓటమి పాలయ్యాడు. ఆ తరువాత వైఎస్సార్‌సీపీ నెల్లిమర్ల నియోజకవర్గ సమన్వయకర్తగా, వైఎస్సార్‌సీపీ రాష్ట్ర కార్యదర్శిగా వివిధ హోదాల్లో పనిచేశాడు. సురేష్ బాబుకు 2019లో జరిగిన అసెంబ్లీ ఎన్నికల్లో కొన్ని కారణాల వల్ల టికెట్ దక్కలేదు, అతనిని ఆంధ్రప్రదేశ్ శాసనమండలికి 2020లో జరిగిన ఉప ఎన్నికలో ఎమ్మెల్యే కోటా స్థానానికి 2020 ఆగస్టు 12న ఎమ్మెల్సీ అభ్యర్థిగా ముఖ్యమంత్రి వై.ఎస్. జగన్మోహన్ రెడ్డి ఖరారు చేశాడు.

సురేష్‌ బాబు వైఎస్సార్ కాంగ్రెస్ పార్టీ ఎమ్మెల్సీ అభ్యర్థిగా 2020 ఆగస్టు 13న నామినేషన్‌ దాఖలు చేశాడు. ఈ స్థానానికి ఒక్కటే నామినేషన్ దాఖలు కావడంతో సురేష్‌ బాబు ఏకగ్రీవంగా ఎన్నికైనట్టు 2020 ఆగస్టు 17న రిటర్నింగ్ అధికారి అధికారికంగా ప్రకటించాడు. పెనుమత్స సూర్యనారాయణ రాజు 2020 అక్టోబరు 6న ఆంధ్రప్రదేశ్ శాసనమండలి సభ్యుడుగా ప్రమాణ స్వీకారం చేశాడు.

## మూలాలు

వర్గం:ఆంధ్రప్రదేశ్ వ్యక్తులు
వర్గం:విశాఖపట్నం జిల్లా వ్యక్తులు
వర్గం:ఆంధ్రప్రదేశ్ శాసనమండలి సభ్యులు
పీడిక రాజన్నదొర

**పీడిక రాజన్నదొర** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన ఆంధ్రప్రదేశ్ అసెంబ్లీ ఎన్నికల్లో సాలూరు నియోజకవర్గం ఎమ్మెల్యేగా గెలిచాడు.రాజన్న దొర పీడిక 19 సెప్టెంబర్ 2019లో ఆంధ్రప్రదేశ్ శాసనసభ ఎస్టిమేట్స్‌ కమిటీకి చైర్మన్‌గా నియమితుడయ్యాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా రాష్ట్ర ఉప ముఖ్యమంత్రిగా నియమితుడై, వై.ఎస్. జగన్మోహన్ రెడ్డి మంత్రివర్గంలో గిరిజన సంక్షేమశాఖ మంత్రిగా ప్రమాణ స్వీకారంచేసి సచివాలయంలోని రెండవ బ్లాక్‌లోని తన ఛాంబర్‌లో ఏప్రిల్ 21న మంత్రిగా భాద్యతలు చేపట్టాడు.

## జననం, విద్యాభాస్యం
పీడిక రాజన్నదొర ఆంధ్రప్రదేశ్ రాష్ట్రం, పార్వతీపురం మన్యం జిల్లా, మక్కువ మండలం, సన్యాసిరాజుపురం మరిపివలస గ్రామంలో 1971లో జన్మించాడు. ఆయన 1992లో ఆంధ్రా యూనివర్సిటీ నుండి పీజీ పూర్తి చేశాడు. అనంతరం కొంతకాలం ఆంధ్రప్రదేశ్ కో- ఆపరేటివ్ కార్పొరేషన్ బ్యాంక్ మేనేజర్ గా పని చేశాడు.

## రాజకీయ జీవితం
పీడిక రాజన్నదొర 2004లో కాంగ్రెస్ పార్టీ ద్వారా రాజకీయ జీవితం ప్రారంభించాడు.
;శాసనసభకు పోటీ 

## మూలాలు

వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
వర్గం:ఆంధ్ర విశ్వవిద్యాలయం పూర్వ విద్యార్థులు
నందనగర్ (కుత్బుల్లాపూర్)

**నందనగర్**, తెలంగాణ రాష్ట్రం, మేడ్చల్ జిల్లా, కుత్బుల్లాపూర్‌ మండలంకు చెందిన గ్రామం. ఇది హైదరాబాదు మహానగరపాలక సంస్థ వార్డ్ నంబర్ 129లో ఉంది.

## భౌగోళికం
చంద్రానగర్, ఆంధ్రప్రదేశ్ హౌసింగ్ బోర్డ్ కాలనీ, దుర్గా నగర్, మారుతి నగర్, హెచ్ఎమ్టి కాలనీల మొదలైనవి సూరారాం గ్రామానికి సమీపంలో ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ సూరారం మీదుగా నగరంలోని జీడీమెట్ల, మహాత్మాగాంధీ బస్సు స్టేషన్, సుభాష్ నగర్, అఫ్జల్‌గంజ్, సుచిత్రా, సికింద్రాబాద్ మొదలైన ప్రాంతాలకు బస్సులను నడుపుతుంది.

## ప్రార్థనా మందిరాలు
# ఎల్లమ్మ పోచమ్మ దేవాలయం
# దుర్గా దేవాలయం
# అయ్యప్ప స్వామి దేవాలయం
# మసీదు-ఎ-మొహమ్మదియా
# మసీదు-ఎ-ఘౌసియా

## విద్యాసంస్థలు
# కేశికా ఇ సొల్యూషన్స్
# శ్రీ చైతన్య మెడికల్ అకాడమీ
# సెయింట్ అల్ఫోనాస్ హైస్కూల్
# నేతాజీ హైస్కూల్

## మూలాలు

## వెలుపలి లంకెలు
మిజో నేషనల్ ఫ్రంట్

**మిజో నేషనల్ ఫ్రంట్ ( [[మిజో నేషనల్ ఫ్రంట్|ఎంఎన్ఎఫ్]])** మిజోరాం రాష్ట్రానికి చెందిన ఒక ప్రాంతీయ రాజకీయ పార్టీ. అస్సాంలోని మిజో ప్రాంతంలో కరువు పరిస్థితుల్లో భారత కేంద్ర ప్రభుత్వం నిష్క్రియాత్మకంగా పోరాడిన తరువాత 1959 లో మిజో నేషనల్ ఫ్రంట్ ఏర్పడింది.
thumb|మిజో నేషనల్ ఫ్రంట్ కార్యాలయం

## చరిత్ర
1959 మిజో ప్రాంతం 'మౌతం' అని పిలువబడే కరువును చవిచూసింది. ఈ కరువుకు కారణం వెదురు పుష్పించడం, దీని ఫలితంగా ఎలుకల జనాభా అధికంగా పెరిగింది. వెదురు విత్తనాలను తిన్న తరువాత, ఎలుకలు పంటల వైపుకు తిరిగి, గుడిసెలు ఇంకా ఇళ్ళకు సోకి, గ్రామాలకు ఫలకంగా మారాయి. ఎలుకలు సృష్టించిన వినాశనం వల్ల చాలా తక్కువ మోతాదులో ధాన్యం చేతికి వచ్చేది. జీవనోపాధి కోసం, మిజో ప్రజలు అడవుల నుండి మూలాలు, ఆకులను సేకరించి జీవనం సాగించాల్సి వచ్చేది. ఈ సమయంలో గణనీయమైన సంఖ్యలో ప్రజలు ఆకలితో మరణించారు. అంతకుముందు 1955 లో మిజో కల్చరల్ సొసైటీ ఏర్పడింది దీనికి లాల్డెంగా కార్యదర్శిగా ఉండేవాడు. 1960 మార్చిలో మిజో కల్చరల్ సొసైటీ పేరును 'మౌతం ఫ్రంట్' గా మార్చారు. 1959-1960 కరువు సమయంలో, ఈ సమాజం ఉపశమనం కోరుతూ ముందడుగు వేసింది అలాగే ప్రజలందరి దృష్టిని ఆకర్షించింది. 1960 సెప్టెంబరు లో, సొసైటీ మిజో నేషనల్ ఫామిన్ ఫ్రంట్ (MNFF) గా పేరును మార్చుకుంది. మిజో యువత పెద్ద సంఖ్యలో బియ్యం ఇతర నిత్యావసర వస్తువులను అంతర్గత గ్రామాలకు రవాణా చేయడంలో సహకరించడంతో MNFF గణనీయమైన ప్రజాదరణ పొందింది.

## ఇవి కూడా చూడండి

* జాతీయ ప్రజాస్వామ్య కూటమి 
* జోరం నేషనలిస్ట్ పార్టీ

## మూలాలు

## బయటి లింకులు
* శాంతి ఒప్పందం 1986
* మిజోరాం నుండి పార్లిమెంట్కు  ఎన్నికైన వ్యక్తులు
ఎల్లగూడ

**ఎల్లగూడ**, తెలంగాణ రాష్ట్రం, మేడ్చల్ జిల్లా, మూడుచింతలపల్లి మండలంలోని గ్రామం.

## భౌగోళికం
ఎల్లగూడకు తూర్పు వైపు బొమ్మలరామారం మండలం, ఉత్తరం వైపు ములుగు మండలం, దక్షిణం వైపు కీసర మండలం, పశ్చిమం వైపు మేడ్చల్ మండలం ఉన్నాయి.

## గణాంకాలు
2011 భారత జనగణన గణాంకాల ప్రకారం ఈ గ్రామం 378 ఇళ్లతో, 1952 జనాభాతో ఉంది. గ్రామంలో మగవారి సంఖ్య 1003, ఆడవారి సంఖ్య 949. గ్రామ జనగణన లొకేషన్ కోడ్ 574113.పిన్ కోడ్: 500078.

## రవాణా
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. ప్రైవేటు బస్సు సౌకర్యం, ఆటో సౌకర్యం, ట్రాక్టరు సౌకర్యం మొదలైనవి గ్రామానికి 5 కి.మీ. లోపు దూరంలో ఉన్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది.

## ప్రార్థనా మందిరాలు
# ఎల్లగూడ దుర్గామాత దేవాలయం
# ఎల్లగుడ హనుమాన్ దేవాలయం
# జామియా మసీదు

## విద్యాసంస్థలు
# శ్రీ బాలాజీ వెంకటేశ్వర స్వామి జూనియర్ కళాశాల
# ఎక్సలెన్సియా జూనియర్ కళాశాల
# దేవ్స్ హోమియోపతి మెడికల్ కాలేజీ
# గుడ్ షెపర్డ్ పాఠశాల
# జిల్లా పరిషత్ ఉన్నత పాఠశాల
# ఆటిజం ఆశ్రమం
# ఆటిజం గార్డియన్స్ విలేజ్

## మూలాలు

## వెలుపలి లింకులు
సూరారం (కుత్బుల్లాపూర్)

**సూరారం**, తెలంగాణ రాష్ట్రం, మేడ్చల్ జిల్లా, కుత్బుల్లాపూర్‌ మండలంకు చెందిన గ్రామం. ఇది హైదరాబాదు మహానగరపాలక సంస్థ వార్డ్ నంబర్ 129లో ఉంది.

## భౌగోళికం
ఇది  అక్షాంక్షరేఖాంశాల మధ్యలో ఉంది. లక్ష్మీ నగర్ కాలనీ, విశ్వకర్మ కాలనీ, వెంకటరామ కాలనీ, శివాలయ నగర్ కాలనీల మొదలైనవి సూరారాం గ్రామానికి సమీపంలో ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ సూరారం మీదుగా నగరంలోని సికింద్రాబాద్, బాలానగర్, పంజాగుట్ట, సిబిఎస్‌, మెహదీపట్నం, దుండిగల్, గండిమైసమ్మ మొదలైన ప్రాంతాలకు బస్సులను నడుపుతుంది.

## ప్రార్థనా మందిరాలు
# సాయిబాబా దేవాలయం
# కట్టమైసమ్మ దేవాలయం
# దుర్గా దేవాలయం
# పోచమ్మ దేవాలయం
# మసీదు-ఇ-అహ్మద్-ఇ-నూర్
# మసీదు-ఇ-నజ్మా సుల్తానా

## విద్యాసంస్థలు
# మల్లారెడ్డి విద్యాసంస్థలు
# సిఎంఆర్ ఇంటర్నేషనల్ స్కూల్
# తత్వ గ్లోబల్ స్కూల్
# యూరోకిడ్స్

## మూలాలు

## వెలుపలి లంకెలు
బాద్ ఖల్ సరస్సు

**బాద్ ఖల్ సరస్సు** భారతదేశంలోని హర్యానా రాష్ట్రంలో గల ఫరీదాబాద్ సమీపంలోని బాద్ ఖల్ గ్రామంలో ఉన్న ఒక సహజ సరస్సు. ఇది భారత రాజధాని ఢిల్లీ నుండి 32 కిలోమీటర్ల దూరంలో ఉంది.
## భౌగోళికం
ఆరావళి శ్రేణి కొండల అంచున ఈ సరస్సుకు మానవ నిర్మిత కట్ట ఉంది. అనేక కరువుల కారణంగా సరస్సు రెండు దశాబ్దాల క్రితం నుండి ఎండిపోవటం ప్రారంభించింది ఇప్పుడు పూర్తిగా ఎండిపోయింది. దీని సమీపంలో హర్యానా టూరిజం కార్పొరేషన్ రెస్టారెంట్లు ఉన్నాయి.
### చుట్టూ ఉన్న ప్రదేశాలు
ఈ సరస్సు చుట్టూ  10 వ శతాబ్దపు పురాతన సూరజ్ ఖండ్ రిజర్వాయర్ (ఉత్తరాన 15 కి.మీ దూరంలో), అనంగ్పూర్ ఆనకట్ట (ఉత్తరాన 16 కి.మీ దూరంలో) వంటి చారిత్రక ప్రదేశాలు ఉన్నాయి. అదేవిధంగా ఎండిపోయిన దమ్దామా సరస్సు, తుగ్లకాబాద్ కోట, ఆదిలాబాద్ శిధిలాలు, ఛతార్పూర్ ఆలయం వంటివి ఉన్నాయి.
## చరిత్ర
సమీపంలోని పొలాలకు నీటి సరఫరాను సులభతరం చేయడానికి 1947 లో దేశానికి స్వాతంత్ర్యం లభించిన వెంటనే ఈ సరస్సు నిర్మించబడింది.  నీటిపారుదల కోసం రెండు లోతట్టు ఆరావళి కొండల మధ్య ఒక కట్టను నిర్మించడం ద్వారా దీనిని నిర్మించారు.
### కరువు
2009 నుండి, సరస్సు పూర్తిగా ఎండిపోయినట్లు గుర్తించబడింది. ఈ ప్రాంతంలో అతి తక్కువ వర్షపాతం నమోదు కావడమే ఇందుకు కారణం.
### సర్వే
జనవరి 2010 లో, ఈ సరస్సు, సమీపంలోని సూరజ్ ఖండ్ వంటి ప్రాంతాలు నీటితో నిండి ఉన్నాయి. కానీ మార్చి 2014 లో ఢిల్లీ ప్రభుత్వ పర్యావరణ శాఖ ఆధ్వర్యంలో ఢిల్లీ పార్క్స్ అండ్ గార్డెన్స్ సొసైటీ (డిపిజిఎస్) విడుదల చేసిన ఒక సర్వే నివేదికలో, ఈ సరస్సు పూర్తిగా ఎండిపోయినట్లు, నీటి కోసం వర్షాలపై పూర్తిగా ఆధారపడి ఉంది అని గుర్తించింది. ఢిల్లీలోని 611 నీటి వనరులలో 190 నీటి వనరులు ఎండిపోయినట్లు ఈ నివేదిక వెల్లడించింది.
## పునరుద్ధరణ
2019 నాటికి, సరస్సును పునరుద్ధరించడానికి ప్రభుత్వం అనేక చర్యలు చేపడుతోంది. కానీ దెబ్బతిన్న జలచరాలు, తక్కువ భూగర్భజల మట్టం, నీటి పరీవాహక మార్గాల భంగం వంటి వాటి వలన పునరుద్ధరణ చెందకుండా ఉంది.
## మూలాలు

వర్గం:నీటి వనరులు
వర్గం:సరస్సులు
వర్గం:హర్యానా
మహదేవపూర్ (అల్వాల్)

**మహదేవపూర్** తెలంగాణ రాష్ట్రం, మేడ్చల్ జిల్లా, అల్వాల్ మండలంకు చెందిన పట్టణ ప్రాంతం.

## భౌగోళికం
నరసింహ బస్తీ, గాజులరామారం, ప్రకాశం పంతులు నగర్, శ్రీ బాలాజీ లేఅవుట్, గురు గోవింద్ నగర్ మొదలైనవి మహదేవపూర్ గ్రామానికి సమీపంలో ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ మహదేవపూర్ మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో హైటెక్ సిటీ రైల్వే స్టేషను, భరత్ నగర్ రైల్వే స్టేషనులు ఉన్నాయి.

## ప్రార్థనా మందిరాలు
# సాయిబాబా దేవాలయం
# మాతా యోగ అన్నపూర్ణేశ్వరి దేవాలయం
# దుర్గమ్మ దేవాలయం
# మసీదు ఇ ఖుబా
# మసీదు రహమానియా

## మూలాలు

## వెలుపలి లంకెలు

వర్గం:హైదరాబాదు
వర్గం:హైదరాబాదు జిల్లా
వర్గం:హైదరాబాదులోని ప్రాంతాలు
కౌకూర్ (అల్వాల్ మండలం)

**కౌకూర్**, తెలంగాణ రాష్ట్రం, మేడ్చల్ జిల్లా, అల్వాల్ మండలంకు చెందిన పట్టణ ప్రాంతం. సికింద్రాబాద్ కంటోన్మెంట్ ప్రాంతానికి సమీపంలోని కౌకూర్, వేగంగా అభివృద్ధి చెందుతోంది.

## భౌగోళికం
ఇది  అక్షాంశరేఖాంశాల మధ్య ఉంది. ఇక్కడికి సమీపంలో గోల్ఫ్ ఎన్‌క్లేవ్, బాద్‌షాప్‌పేట్, ప్రకృతిక్ విహార్, హకీంపేట మొదలైన ప్రాంతాలు ఉన్నాయి.

## రవాణా వ్యవస్థ
తెలంగాణ రాష్ట్ర రోడ్డు రవాణా సంస్థ మహదేవపూర్ మీదుగా నగరంలోని వివిధ ప్రాంతాలకు బస్సులను నడుపుతుంది. ఇక్కడికి సమీపంలో బొల్లారం రైల్వే స్టేషను ఉంది.

## ప్రార్థనా మందిరాలు
# హనుమాన్ దేవాలయం
# మసీదు-ఎ-మొహమ్మదియా
# మాస్జి-ఇ- షైజాది బేగం

## విద్యాసంస్థలు
# జోనల్ స్టాఫ్ ట్రైనింగ్ కాలేజ్
# నవ భారతి కాలేజ్ ఆఫ్ పోస్ట్ గ్రాడ్యుయేట్ స్టడీస్
# జిల్లా పరిషత్ హైస్కూల్
# అశ్విని గ్రామర్ హైస్కూల్
# లిటిల్ జెమ్స్ స్కూల్
# మోడల్ మిషన్ హైస్కూల్

## మూలాలు

## వెలుపలి లంకెలు

వర్గం:హైదరాబాదులోని ప్రాంతాలు
ఎంవీవీ సత్యనారాయణ

**ముళ్ళపూడి  వీరవెంకట సత్యనారాయణ,** ఆంధ్రప్రదేశ్ రాష్ట్రానికి చెందిన రాజకీయ నాయకుడు, వ్యాపారవేత్త, సినీ నిర్మాత.  అతను 2019లో జరిగిన పార్లమెంట్ ఎన్నికల్లో విశాఖపట్నం లోక్‌సభ నుండి ఎంపీగా గెలిచాడు. 

ఎంవీవీ సత్యనారాయణను విశాఖపట్నం తూర్పు నియోజకవర్గానికి సమన్వయకర్తగా 2023 ఆగస్ట్ 25న వైసీపీ అధిష్ఠానం నియమించింది.

## జననం, విద్యాభాస్యం
సత్యనారాయణ, ఆంధ్రప్రదేశ్ రాష్ట్రం, పశ్చిమ గోదావరి జిల్లా, తణుకు లో  1966  జూన్ 25న రఘునాయకులు ముళ్ళపూడి, పర్వతా యర్ధనమ్మ దంపతులకు జన్మించాడు. అతను ఆంధ్ర యూనివర్సిటీ నుండి బీఏ పూర్తి చేశాడు. 1997లో ఎంవీవీ బిల్డర్స్ సంస్థను స్థాపించాడు. అతను విశాఖ బిల్డర్స్‌ అసోసియేషన్‌కు రెండుసార్లు చైర్మన్‌గా వ్యవహరించాడు.

## సినీ జీవితం
ఎంవీవీ సత్యనారాయణ ఎం.వి.వి.సినిమా బ్యానర్ పై తెలుగు, కన్నడలో పలు సినిమాలను నిర్మించాడు. 
;నిర్మించిన సినిమాలు
#గీతాంజలి (2014) 
#అభినేత్రి (2015)
#శంకరాభరణం (2015)
#లక్కున్నోడు (2017)
#నీవెవరో (2018)
#కవచ  (కన్నడ - 2019)
# కరణం మల్లేశ్వరి బయోపిక్ (2021)
# గీతాంజలి మళ్ళీ వచ్చింది (2024)
; నటుడిగా 
#శంకరాభరణం (2015)
#లక్కున్నోడు (2017)
#మస్తు షేడ్స్ ఉన్నాయ్ రా (2024)
#ఉక్కు సత్యాగ్రహం (2024)

## రాజకీయ జీవితం
ఎంవీవీ సత్యనారాయణ 2012లో వైఎస్సార్ కాంగ్రెస్ పార్టీలో చేరి విశాఖ లోక్‌సభ కో ఆర్డినేటర్‌గా నియమితుడయ్యాడు. అతను 2019లో జరిగిన పార్లమెంట్ ఎన్నికల్లో విశాఖపట్నం లోక్‌సభ స్థానం నుండి వైఎస్‌ఆర్‌సీపీ అభ్యర్థిగా పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి ఎం.భరత్ పై 4414 ఓట్ల మెజారిటీతో ఎంపీగా గెలిచాడు. అతనిని  2019 సెప్టెంబరు 15న ఇన్ఫర్మేషన్‌ టెక్నాలజీ (ఐటీ) పార్లమెంటరీ కమిటీ సభ్యుడిగా లోక్‌సభ స్పీకర్‌ ఓం బిర్లా నియమించాడు.

## మూలాలు

## బయటి లింకులు
* ఐ.ఎమ్.డి.బి.లో ఎంవీవీ సత్యనారాయణ పేజీ.

వర్గం:విశాఖపట్నం జిల్లా నుండి ఎన్నికైన లోక్‌సభ సభ్యులు
వర్గం:1966 జననాలు
వర్గం:తెలుగు సినిమా నిర్మాతలు
పామిడి శమంతకమణి

**పామిడి శమంతకమణి** ఆంధ్రప్రదేశ్ రాష్ట్రానికి చెందిన రాజకీయ నాయకురాలు & మాజీ మంత్రి. ఆమె 1989లో జరిగిన ఆంధ్రప్రదేశ్ అసెంబ్లీ ఎన్నికల్లో శింగనమల నియోజకవర్గం నుండి ఎమ్మెల్యేగా గెలిచింది. శమంతకమణి ప్రస్తుతం ఆంధ్రప్రదేశ్ శాసనమండలి సభ్యురాలిగా ఉంది.
## జననం, విద్యాభాస్యం
శమంతకమణి ఆంధ్రప్రదేశ్ రాష్ట్రం, అనంతపురం జిల్లా, గుత్తిలో 1946 జూన్ 25లో పి.మోసెస్, లిలీపుసుపమ్మ దంపతులకు జన్మించింది. ఆమె కర్నూల్ లోని కేవీఆర్ ప్రభుత్వ మహిళా కళాశాలలో బీఎస్సీ పూర్తి చేసింది. 
## రాజకీయ జీవితం
శమంతకమణి కాంగ్రెస్ పార్టీ ద్వారా రాజకీయాల్లోకి వచ్చింది. ఆమె ఉదయాద్రి మహిళా మండలిని స్థాపించి దాని ద్వారా అనేక సామజిక, సేవ కార్యక్రమాలు నిర్వహించింది. ఆమె 1980లో అనంతపురం జిల్లా కాంగ్రెస్ పార్టీ ప్రధాన కార్యదర్శిగా పనిచేసింది. శమంతకమణి 1985లో జరిగిన అసెంబ్లీ ఎన్నికల్లో కాంగ్రెస్ పార్టీ నుండి పోటీ చేసి తన సమీప ప్రత్యర్థి తెలుగుదేశం పార్టీ అభ్యర్థి కె.జయరాం చేతిలో 14212 ఓట్ల తేడాతో ఓటమి పాలయ్యింది. 1989లో జరిగిన ఎన్నికల్లో తొలిసారి ఎమ్మెల్యేగా గెలిచిన శమంతకమణి రాష్ట్ర విద్య శాఖ, మహిళా, శిశు సంక్షేమ శాఖ మంత్రిగా పనిచేసింది. ఆమె 1989లో కాంగ్రెస్ పార్టీకి రాజీనామా చేసి తెలుగుదేశం పార్టీలో చేరింది.

శమంతకమణి తెలుగుదేశం పార్టీ తరపున ఎమ్మెల్యే కోటాలో 2013 మార్చి 10న ఎమ్మెల్సీగా ఎన్నికయ్యింది. ఆమె ఈ పదవిలో 2019 మార్చి 14 వరకు కొనసాగింది.ఆమె 2019లో తెలుగుదేశం పార్టీ తరపున ఎమ్మెల్యే కోటాలో రెండవసారి ఎమ్మెల్సీగా ఎన్నికయ్యింది. శమంతకమణి 2020 మార్చి 18న ముఖ్యమంత్రి వైఎస్‌ జగన్‌మోహన్ రెడ్డి సమక్షంలో వైఎస్సార్ కాంగ్రెస్ పార్టీలో చేరింది.
 
శమంతకమణి 2024లో శింగనమల నియోజకవర్గం వైసీపీ టికెట్‌ను ఆశించగా టికెట్‌ను వీరాంజనేయులుకు కేటాయించడంతో అసంతృప్తిగా ఉన్న ఆమె ఏప్రిల్ 08న వైసీపీ పార్టీకి రాజీనామా చేసింది.
;శాసనసభకు పోటీ 

## మూలాలు

వర్గం:1946 జననాలు
వర్గం:అనంతపురం జిల్లా నుండి ఎన్నికైన మహిళా శాసన సభ్యులు
వర్గం:అనంతపురం జిల్లా మహిళా రాజకీయ నాయకులు
వర్గం:అనంతపురం జిల్లా మహిళలు
వర్గం:ఆంధ్రప్రదేశ్ శాసన సభ్యులు (1989)